ବ୍ରହ୍ମପୁର, ଏପ୍ରିଲ ୨୪ (ଲୋକାଲ ୱାୟାର) : ଉଚ୍ଚ ମାଧ୍ୟମିକ ଶିକ୍ଷା ପରିଷଦର ବ୍ରହ୍ମପୁରସ୍ଥିତ ଦକ୍ଷିଣାଞ୍ଚଳ ଜୋନ ଅଧୀନରେ ୧୧ଟି ମାନୁଆଲ ଓ ୫ଟି ଇ-ମୂଲ୍ୟାୟନ କେନ୍ଦ୍ରରେ +୨ ଶ୍ରେଣୀର ପ୍ରଥମ ପର୍ଯ୍ୟାୟ ଖାତା ଦେଖା ପରେ ଗୁରୁବାର ଠାରୁ ଦ୍ବିତୀୟ ପର୍ଯ୍ୟାୟ ଖାତା ଦେଖା ଆରମ୍ଭ ହେବ ବୋଲି ପରିଷଦର ଉପସଚିବ କୁଳମଣି ଓଝା ପ୍ରକାଶ କରିଛନ୍ତି।
ସେ କହିଛନ୍ତି ଯେ ଅପ୍ରେଲ ୮ ତାରିଖରୁ +୨ କଳା, ବିଜ୍ଞାନ ଓ ବାଣିଜ୍ୟ ପରୀକ୍ଷା ଖାତାର ମୂଲ୍ୟାୟନ ଆରମ୍ଭ ହୋଇଥିଲା ।
ଏହି ପ୍ରଥମ ପର୍ଯ୍ୟାୟ ମୂଲ୍ୟାୟନରେ ଦକ୍ଷିଣାଞ୍ଚଳର ଆଠଟି ଜିଲ୍ଲାରେ ୯୯ଟି ଟେବୁଲରେ ମୋଟ ୬୯୨ ଜଣ ପରୀକ୍ଷକ ନିୟୋଜିତ ହୋଇଥିଲେ।
ପ୍ରଥମ ପର୍ଯ୍ୟାୟ ମାନୁଆଲ ମୂଲ୍ୟାୟନ ପ୍ରାୟ ଶେଷ ପର୍ଯ୍ୟାୟରେ ପହଞ୍ଚିଥିବା ବେଳେ ୩୦ ତାରିଖ ସୁଦ୍ଧା ଇ-ମୂଲ୍ୟାୟନ ଶେଷ ହୋଇଯିବ।
ଗୁରୁବାର ଠାରୁ ଆରମ୍ଭ ହେଉଥିବା ଦ୍ବିତୀୟ ପର୍ଯ୍ୟାୟ ଖାତାଦେଖାରେ ଅନ୍ୟୂନ ୫୦୦ ପରୀକ୍ଷକ ୫ଟି ଇ-ମୂଲ୍ୟାୟନ ଓ ୧୧ଟି ମାନୁଆଲ ମୂଲ୍ୟାୟନ କେନ୍ଦ୍ରରେ ନିୟୋଜିତ ନିୟୋଜିତ ହେବେ । ପ୍ରଥମେ ମାନୁଆଲ ଖାତା ଦେଖା ପରେ ମେ ମାସ ୧ ତାରିଖରୁ ଇ-ମୂଲ୍ୟାୟନ ଆରମ୍ଭ ହୋଇ ମେ ୧୦ ତାରିଖରେ ଶେଷ ହେବ।
ଦ୍ବିତୀୟ ପର୍ଯ୍ୟାୟରେ କଳାରେ ସ୍ରୋତର ଇଂରାଜୀ, ଆଧୁନିକ ଭାରତୀୟ ଭାଷା (ଓଡ଼ିଆ), ଅର୍ଥଶାସ୍ତ୍ର, ଶିକ୍ଷା, ବିଜ୍ଞାନର ବାଇଓଲୋଜି, ଗଣିତ, ଷ୍ଟାଟିଷ୍ଟିକ୍ସ, ବାଇଓଟେକ୍ନୋଲୋଜି ଓ ଧନ୍ଦାମୂଳକ ଶିକ୍ଷାର ବିଭିନ୍ନ ବିଷୟର ଖାତା ଦେଖାଯିବ।
ଗଞ୍ଜାମ ଜିଲ୍ଲାର ଶୀତଳାପଲ୍ଲୀ ସ୍ଥିତ ପାରଳା ମହାରାଜା ଇଂଜିନିୟରିଂ କଲେଜ ଓ ଗିରିରୋଡ଼ ସ୍ଥିତ ସିଏସପିରେ ଦୁଇଟି ଇ-ମୂଲ୍ୟାୟନ କେନ୍ଦ୍ର ଥିବା ବେଳେ ଛତ୍ରପୁର ସରକାରୀ ମହାବିଦ୍ୟାଳୟ , ବ୍ରହ୍ମପୁର ସିଟି ମହାବିଦ୍ୟାଳୟ , ଏସବିଆର ସରକାରୀ ମହିଳା ମହାବିଦ୍ୟାଳୟ , ହିଞ୍ଜିଳିକାଟୁ ବିଜ୍ଞାନ ମହାବିଦ୍ୟାଳୟ ,ଭଞ୍ଜନଗର କେ ଏସ ୟୁ ବି ମହାବିଦ୍ୟାଳୟରେ ମାନୁଆଲ ମୂଲ୍ୟାୟନ ହେଉଛି ।
ଫୁଲବାଣୀ ସରକାରୀ ମହାବିଦ୍ୟାଳୟରେ ଗୋଟିଏ ମାନୁଆଲ ଓ ଗୋଟିଏ ଇ-ମୂଲ୍ୟାୟନ କେନ୍ଦ୍ର, ବୌଦ୍ଧ ପଞ୍ଚାୟତ ମହାବିଦ୍ୟାଳୟରେ ଗୋଟିଏ ମାନୁଆଲ , ପାରଳାଖେମୁଣ୍ଡି ଏସକେସିଜି ସ୍ବୟଂଶାସିତ ମହାବିଦ୍ୟାଳୟରେ ଗୋଟିଏ ମାନୁଆଲ, ରାୟଗଡ଼ା ସ୍ବୟଂଶାସିତ ମହାବିଦ୍ୟାଳୟରେ ଗୋଟିଏ ଇ-ମୂଲ୍ୟାୟନ, ଗୋଟିଏ ମାନୁଆଲ , କୋରାପୁଟ ଜିଲ୍ଲାର ଜୟପୁର ସ୍ଥିତ ବିକ୍ରମଦେବ ସ୍ୱୟଂଶାସିତ ମହାବିଦ୍ୟାଳୟରେ ଗୋଟିଏ ଇ-ମୂଲ୍ୟାୟନ ଓ ଗୋଟିଏ ମାନୁଆଲ ଏବଂ ନବରଙ୍ଗପୁର ମହାବିଦ୍ୟାଳୟରେ ଗୋଟିଏ ମାନୁଆଲ ମୂଲ୍ୟାୟନ କେନ୍ଦ୍ର କରାଯାଇଛି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
